Diari Oficial de la Generalitat Valenciana


Sumari del DOGV 8730, del 31-01-2020 (2020/829)

RESOLUCIÓ de 24 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, de forma anticipada per a l'any 2020, les ajudes per a fomentar una pesca sostenible a la Comunitat Valenciana, les ajudes destinades a la formació maritimopesquera i les ajudes per a la promoció en diversificació aqüícola i pesquera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/829


Data del document
:   24-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 24 de gener de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, de forma anticipada per a l'any 2020, les ajudes per a fomentar una pesca sostenible a la Comunitat Valenciana, les ajudes destinades a la formació maritimopesquera i les ajudes per a la promoció en diversificació aqüícola i pesquera. [2020/829]  
  
  
El Reglament (UE) número 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de la Pesca (en endavant, FEMP), estableix les mesures financeres de la Unió per a l'aplicació de la Política Pesquera Comuna, de les mesures relatives al dret del mar, del desenvolupament sostenible de les zones pesqueres i aqüícoles i de la pesca interior, així com de la política marítima integrada.  
A la Comunitat Valenciana se li han atribuït competències en ordenació del sector pesquer i de l'aqüicultura, i és la Conselleria d'Agricultura, Desenvolupament Rural, Emergència Climàtica i Transició Ecològica la competent per a la tramitació de les ajudes comunitàries en aquesta matèria.  
El projecte de llei de pressupostos de la Generalitat per a 2020 inclou el programa pressupostari 714.10, Ordenació i millora de la producció pesquera, a través de la línia de subvenció S7745, «Inversions Fons Europeu Marítim i de Pesca (FEMP)», capítol VII, amb una dotació màxima de 8.800.000,00 euros; S7739, «Formació maritimopesquera», capítol IV, amb una dotació de 100.000 euros; S7292, «Inversions en diversificació aqüícola i pesquera», capítol VII, amb una dotació de 100.000 euros, i S7742, «Diversificació aqüícola i pesquera», capítol IV, amb una dotació 100.000 euros.  
  
Els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, i l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, estableixen que podran tramitar-se anticipadament, dins dels límits percentuals establits en l'article 40, els expedients de despesa per subvencions a càrrec dels capítols IV i VII, sempre que aquests estiguen recollits en els annexos de transferències inclosos en el projecte de la llei de pressupostos per al següent exercici.  
Així mateix, d'acord amb el que s'estableix en aquests articles de la Llei 1/2015, de la Generalitat, d'hisenda pública, del sector públic instrumental i de subvencions, la despesa que s'impute a cadascun dels exercicis posteriors no podrà excedir la quantitat que resulte d'aplicar al crèdit inicial corresponent a l'operació, en l'exercici immediat següent, el 70 %, en el segon exercici, el 60 % i en el tercer i quart, el 50 %.  
  
En el cas de cadascuna de les línies del programa pressupostari 714.10, Ordenació i millora de la producció pesquera, els imports màxims globals que s'assenyalen són el resultat de la diferència entre el saldo disponible, una vegada aplicada la dotació màxima corresponent a la convocatòria anticipada segons els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, i els compromisos ja adquirits per a cada anualitat en les convocatòries anteriors. Així, els imports màxims que es convocaran en cadascuna de les línies són:  
2.100.000,00 ?, corresponents a la línia S7745, «Inversions Fons Europeu Marítim i de Pesca (FEMP)», capítol VII  
100.000 ?, corresponents a la línia S7739, «Formació maritimopesquera», capítol IV  
100.000 ?, corresponents a la línia S7292, «Inversions en diversificació aqüícola i pesquera», capítol VII  
100.000 ?, corresponents a la línia S7742, «Diversificació aqüícola i pesquera», capítol IV  
Aquestes quantitats són susceptibles d'ampliació fins al tant per cent màxim pressupostat i disponible en l'exercici 2020 en la línia pressupostària corresponent. Els imports abans esmentats es podran incrementar sense necessitat d'una nova convocatòria en els casos i amb les condicions establides en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16/7/19), així com en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
De conformitat amb el que es disposa en l'article 56 del Reglament de la Llei general de subvencions, aprovat pel Reial decret 887/2006, de 21 de juliol, en la tramitació anticipada de concessió de subvencions podrà arribar-se al moment procedimental immediatament anterior al de la resolució de concessió, i haurà de constar en tots els tràmits del procediment dels quals tinga coneixement la ciutadania que la convocatòria es realitza per una quantia total màxima estimada i que la concessió estarà condicionada a l'existència, en els pressupostos de l'exercici econòmic següent, de crèdit adequat i suficient. Estableix, així mateix, l'Ordre de 26 de setembre de 1994, que tots els actes dictats en els expedients de despesa anticipada regulats per aquesta s'entendran condicionats al fet que, en dictar resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
  
Així mateix, es disposa, en l'article 56 del mencionat reglament, la facultat, reservada a l'òrgan gestor, d'aplicar a la convocatòria tramitada anticipadament, i sense necessitat d'una nova convocatòria, la quantitat que, aprovada en la llei de pressupostos, resulte superior a l'estimada que s'haja fet figurar en la convocatòria anticipada.  
L'Ordre 10/2017, de 14 de març, de 2017, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de les ajudes per a fomentar una pesca i una aqüicultura sostenibles a la Comunitat Valenciana (DOGV 8017, 07.04.2017), tot això dins de l'àmbit del Reglament (UE) núm. 508/2014, del Parlament Europeu i del Consell, de 13 de maig de 2014, relatiu al Fons Europeu Marítim i de la Pesca en les següents prioritats de la Unió:   
1. Fomentar una pesca sostenible des del punt de vista mediambiental, eficient en els recursos, innovadora, competitiva i basada en el coneixement.  
2. Fomentar una aqüicultura sostenible des del punt de vista mediambiental, eficient en els recursos, innovadora, competitiva i basada en el coneixement.  
3. Fomentar l'aplicació de la PPC (Política Pesquera Comuna).  
4. Fomentar la comercialització i la transformació.  
Vist que l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el qual indica que en les bases reguladores de la concessió de subvencions s'assenyalen la línia o línies de subvencions que les financen i l'import màxim destinat a aquestes.  
Per tot això, i en virtut de l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i vista la proposta de la Direcció General d'Agricultura, Ramaderia i Pesca, òrgan directiu que té atribuïdes, entre d'altres, les funcions relatives a l'execució de la Política Pesquera Comuna, així com la gestió del Fons Europeu Marítim i de Pesca, i fent ús de les competències conferides, resolc:  
  
Primer. Objecte i àmbit  
Convocar, de forma anticipada, per a l'exercici 2020, les ajudes regulades per l'Ordre 10/2017, de 14 de març de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases de les ajudes per a fomentar una pesca i una aqüicultura sostenibles a la Comunitat Valenciana (DOGV 8017, 07.04.2017), per als següents objectius i mesures:  
  
Objectiu Mesures  
R (UE) 508/2014 Descripció  
1.1. 1.1.2 (art. 38) Reducció de l'impacte de la pesca en el medi marí i adaptació de la pesca a la protecció d'espècies.  
 1.1.5 (art. 43.2) Ports pesquers, llocs de desembarcament, llotges i ancoratges.  
1.4. 1.4.1 (art. 27) Serveis d'assessorament per a fomentar la competitivitat i la pesca sostenible.  
 1.4.2 (art. 30) Diversificació i noves formes d'ingressos.  
 1.4.3 (art. 31) Ajuda inicial a joves pescadors.  
 1.4.4 (art. 32) Salut i seguretat.  
 1.4.8 (art. 42) Valor afegit, qualitat dels productes i utilització de captures no desitjades.  
 1.4.9 (art. 43.1 i 3) Inversions que milloren les infraestructures i la seguretat dels pescadors en ports pesquers, llocs de desembarcament, llotges i ancoratges.  
1.5. 1.5.3 (art. 41.1,a,b,c) Eficiència energètica i mitigació del canvi climàtic. Inversions a bord, programes d'eficiència energètica, auditories i estudis.  
 1.5.4 (art. 41.2) Substitució o modernització de motors.  
1.6. 1.6.1 (art 29.1) Foment del capital humà, creació d'ocupació i del diàleg social.  
Formació.  
3.2. 3.2.1 (art. 76.2 b i c) Control i execució.  
  
  
  
Segon. Beneficiaris de les ajudes  
Amb caràcter general, podran ser-ne beneficiàries les persones físiques i jurídiques i les entitats sense personalitat jurídica que efectuen les accions contemplades en l'Ordre 10/2017, que estableix les bases reguladores de les ajudes, en l'àmbit de la Comunitat Valenciana.  
En l'annex I de l'Ordre 10/2017 s'estableixen els requisits específics per als beneficiaris de cadascuna de les mesures.  
  
Tercer. Finançament de les ajudes  
Les ajudes regulades en la present convocatòria són finançades pel Fons Europeu Marítim i de la Pesca (FEMP) i la Generalitat Valenciana, en els percentatges i amb les intensitats d'ajuda que figuren en l'article 2.5 de l'Ordre 10/2017, de 14 de març, de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases de les ajudes per a fomentar una pesca i una aqüicultura sostenibles a la Comunitat Valenciana (DOGV 8017, 07.04.2017).  
Les subvencions regulades en les disposicions de la Conselleria d'Agricultura, Desenvolupament Rural, Emergència Climàtica i Transició Ecològica esmentades en aquest apartat i gestionades per la Direcció General de Ramaderia i Pesca, es concediran, en l'exercici 2020, amb càrrec al programa pressupostari 714.10, Ordenació i millora de la producció pesquera», a través de les següents línies:  
  
- Línia de subvenció S7745, «Inversions Fons Europeu Marítim i de la Pesca (FEMP)», per un import màxim de 2.100.000,00 euros, amb la distribució que a continuació s'indica.  
  
Anualitat 2020  
Import global màxim: 2.100.000 euros  
Anualitat 2021  
Import global màxim: 786.793,11 euros  
Anualitat 2022  
Import global màxim: 655.660,93 euros  
Anualitat 2023  
Import global màxim: 655.660,93 euros  
El crèdit que no s'haja destinat a finançar alguna de les actuacions podrà aplicar-se per a subvencionar les mesures que necessiten un import més gran, afectades per una major demanda, en l'ordre establit en l'apartat primer de la present resolució.  
- Línia de subvenció S7739, «Formació maritimopesquera», per un import màxim de 100.000,00 euros, amb la distribució que a continuació s'indica.  
  
Anualitat 2020  
Import global màxim: 100.000,00 euros  
  
Mesures  
R (UE) 508/2014 Descripció 2020  
1.6.1. (art 29.1) Foment del capital humà, creació d'ocupació i del diàleg social.  
Formació 100.000,00 -  
  
  
- Línia de subvenció 7292, «Inversions en diversificació aqüícola i pesquera», capítol VII, per un import màxim de 100.000,00 euros, amb la distribució que a continuació s'indica.  
  
Anualitat 2020  
Import global màxim: 100.000,00 euros  
Anualitat 2021  
Import global màxim: 70.000,00 euros  
  
Mesures  
R (UE) 508/2014 Descripció 2020 2021  
1.4.2. (art. 30) Diversificació i noves formes d'ingressos 100.000,00 - 70.000,00 -  
  
  
  
- Línia de subvenció S7742, «Diversificació aqüícola i pesquera», capítol IV, per un import màxim de 100.000,00 euros, amb la distribució que a continuació s'indica.  
  
Anualitat 2020  
Import global màxim: 100.000,00 euros  
  
Mesures  
R (UE) 508/2014 Descripció 2020  
1.4.2 (art. 30) Diversificació i noves formes d'ingressos 100.000,00 -  
  
  
Aquestes quantitats, que representen els percentatges màxims establits en la Llei 1/2015 de la dotació màxima establida en cadascun dels capítols del programa pressupostari, una vegada restats els compromisos adquirits en convocatòries anteriors, són susceptibles d'ampliació fins al percentatge màxim pressupostat i disponible en l'exercici 2020 en la línia pressupostària corresponent.  
Els imports esmentats abans es podran incrementar sense necessitat d'una nova convocatòria en els casos i amb les condicions establides en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16/7/19), així com en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
Quart. Termini de presentació i models de sol·licitud  
1. El termini de presentació de sol·licituds en l'exercici 2020 per a les ajudes de la present convocatòria serà d'un mes des de l'endemà de la publicació de l'extracte de la convocatòria en el Diari Oficial de la Generalitat Valenciana.  
2. Els formularis corresponents a aquesta convocatòria estaran disponibles en l'URL: https://www.gva.es/va/inicio/procedimientos'id\_proc=18991  
3. Les sol·licituds i la documentació que s'adjunten s'han de presentar preferentment en els registres dels òrgans administratius als quals es dirigisquen, però també pot fer-se en qualsevol dels registres establits en la legislació reguladora del procediment administratiu comú.  
4. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, tot i no estar-hi obligats, opten per aquesta via, han de presentar les sol·licituds telemàticament a través de la seu electrònica de la Generalitat en l'URL https://www.gva.es/va/inicio/procedimientos'id\_proc=18156  
Els documents que s'annexen al tràmit telemàtic hauran d'anar signats electrònicament per les persones que calga, segons el tipus de document de què es tracte.  
Quan els sol·licitants estiguen obligats a relacionar-se amb la Generalitat a través de mitjans electrònics però la sol·licitud es faça de forma presencial, es requerirà l'interessat perquè la presente de forma electrònica. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica.  
  
  
Cinqué. Procediment de concessió i resolució  
El procediment de concessió i resolució de les ajudes és el que s'estableix en el capítol II de l'Ordre 10/2017, de 14 de març, de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases de les ajudes per a fomentar una pesca i una aqüicultura sostenibles a la Comunitat Valenciana.  
  
Sisé. Normativa aplicable  
Tots els actes dictats s'entendran condicionats al fet que, en el moment de dictar la resolució de les subvencions, subsistisquen les mateixes condicions de fet i de dret existents en el moment en què van ser produïts aquells actes.  
Les ajudes esmentades s'han de tramitar d'acord amb les seues bases reguladores i, subsidiàriament, pel que es disposa en la Llei 38/2003, de 17 de novembre, general de subvencions, i en el Reial decret 887/2006, de 21 de juliol, pel qual s'aproven el seu reglament i la normativa autonòmica establida en els articles 159.3 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la Llei 39/2015, d'1 d'octubre, del procediment administratiu comú de les administracions públiques.  
  
Seté. Requisits de notificació, comunicació o exempció  
D'acord amb el que s'estableix en l'article 8.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, els articles 107, 108 i 109 del TFUE no seran aplicables als pagaments efectuats pels estats membres en virtut i de conformitat amb aquest reglament, dins de l'àmbit de l'article 42 del TFUE, i, per tant, no són aplicables als pagaments de les ajudes fixades en la present convocatòria, establida de conformitat amb els articles 27, 31, 32, 38, 41, 1.a, b, c, 41.2, 42, 43.1 i 3, 43.2, i 76.2, b i c del Reglament (UE) número 508/2014.  
  
  
Huité. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o d'irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest servei en l'adreça web www.igae.pap.hisenda.gob.es/sitios/igae/es-es/paginas/denan.aspx, i en els termes establits en la Comunicació 1/2017, de 6 d'abril, d'aquest servei, que pot consultar-se en l'URL:   
  
http://www.gva.es/downloads/publicados/PR/4-COMUNICACION\_1\_2017\_INFORMACION\_FRAUDE\_IRREGULARIDAD.pdf  
  
Nové. Règim de recursos  
La present resolució exhaureix la via administrativa, i contra aquesta pot interposar-se potestativament un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de ser notificada, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de ser notificada, tot de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa.  
  
València, 24 de gener de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.